Ford Courier

Ford Courier on Fordin vuosina 1991–2013 valmistama pieni hyötyajoneuvomalli, joka perustuu Ford Fiestaan. Myynti Euroopassa päättyi vuonna 2002, mutta Courierin valmistus jatkui Brasiliassa vuoteen 2013 saakka.

Ford Courier I (1991–1995) 

Ensimmäisen sukupolven Courier esiteltiin vuonna 1991, ja se perustui kahta vuotta aikaisemmin esiteltyyn kolmannen sukupolven Fiestaan. Etuosa oli samanlainen kuin normaalissa Fiestassa, mutta takaosassa oli erillinen korotettu tavaratila.

Ford Courier II (1995–2013) 

Toisen sukupolven Courier tuli markkinoille vuonna 1995, samaan aikaan neljännen sukupolven Fiestan kanssa. Brasiliassa Courier esiteltiin vuonna 1998 avolavamallina, ja sitä myytiin Etelä-Afrikassa nimellä Ford Bantam.

Courier koki Fiestan tavoin kasvojenkohotuksen vuonna 1999. Myynti Euroopassa päättyi vuonna 2002, kun viidennen sukupolven Fiesta esiteltiin.

Lähteet

Aiheesta muualla 

Courier
Pakettiautot
1990-luvun autot
2000-vuosikymmenen autot
2010-luvun autot